Diari Oficial de la Generalitat Valenciana


Sumari del DOGV 6004, del 30-04-2009 (2009/4523)

RESOLUCIÓ de 8 d'abril de 2009, de la Direcció General d'Empreses Agroalimentàries i Desenvolupament del Medi Rural, per la qual s'autoritza la modificació de les instal·lacions de l'establiment d'aqüicultura marina amb número de registre 030, granja marina a terrenys de domini públic maritimoterrestre davant del terme municipal de Guardamar del Segura (Alacant), que pertany a Granja Marina Bahía de Santa Pola SLU.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6004

Data del DOGV
:   30-04-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/4523


Data del document
:   08-04-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * Guardamar del Segura
    * empresa privada
    * aqüicultura

RESOLUCIÓ de 8 d'abril de 2009, de la Direcció General d'Empreses Agroalimentàries i Desenvolupament del Medi Rural, per la qual s'autoritza la modificació de les instal·lacions de l'establiment d'aqüicultura marina amb número de registre 030, granja marina a terrenys de domini públic maritimoterrestre davant del terme municipal de Guardamar del Segura (Alacant), que pertany a Granja Marina Bahía de Santa Pola SLU. [2009/4523]  
Vista la Resolució de 28 de març de 2003, de la Direcció General de Pesca i Comercialització Agrària (DOGV núm. 4492, de 05.05.2003), per la qual s'autoritza a Alevines de Guardamar SL la instal·lació d'un establiment de granja marina (amb número de registre 030) a terrenys de domini públic maritimoterrestre davant del terme municipal de Guardamar del Segura (Alacant), d'acord amb la resolució de concessió d'ocupació de domini públic amb data 06.02.2003, del Ministeri de Medi Ambient.  
Vista la Resolució de 9 d'abril de 2007, de la Direcció General de Costes del Ministeri de Medi Ambient, en què s'autoritza «la transferència, a nom de Granja Marina Bahía de Santa Pola SLU (GRAMABASA) de la concessió atorgada a Alevines de Guardamar SL, per mitjà d'OM amb data 6 de febrer de 2003».  
Vista la Resolució de 9 de maig de 2007, de la Direcció General de Pesca i Alimentació, per la qual s'autoritza el canvi de titularitat de l'establiment d'aqüicultura amb número de registre 030, a favor de Granja Marina Bahía de Santa Pola SLU.  
Vista l'OM de 8 d'octubre de 2008, del Ministeri de Medi Ambient i Medi Rural i Marí, per la qual s'atorga a Granja Marina Bahía de Santa Pola SLU la pròrroga de la concessió atorgada per mitjà d'OM amb data 6 de febrer de 2003, per a ocupar una superfície de 283.500 metres quadrats de béns de domini públic maritimoterrestre, amb destinació a granja marina en gàbies flotants, davant del terme municipal de Guardamar del Segura (Alacant).  
Vista la sol·licitud d'autorització per a la modificació de les instal·lacions de la granja marina, presentada el 2 d'octubre de 2008 per Granja Marina Bahía de Santa Pola SLU.  
Vista la proposta d'autorització, amb data 5 de febrer de 2009, de la Direcció Territorial d'Alacant de la Conselleria d'Agricultura, Pesca i Alimentació, per a modificació de les instal·lacions d'aqüicultura sense augment de producció i sense variació en la superfície ocupada per la concessió.  
Vista la prescripció H, establida en l'OM de 8 d'octubre de 2008, per la qual s'atorga a Granja Marina Bahía de Santa Pola SLU la pròrroga de la concessió atorgada per mitjà d'OM amb data 6 de febrer de 2003, segons la qual queda autoritzada l'execució de modificacions no substancials, d'acord amb el que es preveu en l'article 156.3 del reglament d'execució de la Llei de Costes.  
Vist l'informe favorable de l'Àrea de Pesca, Indústries i Cooperativisme, resolc:  
Primer  
Autoritzar la modificació de les 24 gàbies de 25 metres de diàmetre autoritzades a 24 gàbies de 28,6 metres de diàmetre, sense variar la producció autoritzada ni la superfície d'ocupació de domini públic maritimoterrestre, 283.500 metres quadrats.  
Segon  
Les obres es realitzaran d'acord amb el projecte per a la modificació no substancial de les instal·lacions aqüícoles de Granja Marina Bahía de Santa Pola SLU, subscrit a l'octubre de 2008 per l'enginyer tècnic naval Rafael Hortelano Puerta i visat l'1 d'octubre de 2008 pel col·legi professional corresponent (visat núm. 60/08).  
Tercer  
Es compliran les condicions i prescripcions següents:  
- Resolució de declaració d'impacte ambiental, de la Conselleria de Medi Ambient, de 23 d'abril de 2002.  
- Resolució de concessió d'ocupació de domini públic de 6 de febrer de 2003, del Ministeri de Medi Ambient.  
- Resolució de 28 de març de 2003, de la Direcció General de Pesca i Comercialització Agrària.  
- OM de 8 d'octubre de 2008, del Ministeri de Medi Ambient i Medi Rural i Marí.  
- Efectuar una relació de cada una de les vendes efectuades, amb indicació de la data i el lloc de venda, espècie comercialitzada, quilograms i preu.  
Quan els productes es transporten per a la venda a un lloc diferent del lloc de cria, els productes hauran d'anar acompanyats d'un document de transport expedit pel productor on s'especifique la informació anterior.  
La informació indicada en els dos paràgrafs anteriors serà remesa pel titular de l'establiment de producció, en suport informàtic i format de fitxer normalitzat, a la direcció territorial de la Conselleria d'Agricultura, Pesca i Alimentació la primera setmana del mes següent a què es referixen les dades.  
Quart  
La modificació s'ajustarà en tot moment al projecte presentat, i qualsevol variació haurà de ser comunicada a la Conselleria d'Agricultura, Pesca i Alimentació per a l'autorització corresponent.  
Cinqué  
La iniciació i l'acabament de les obres es comunicaran als servicis territorials de la Conselleria d'Agricultura, Pesca i Alimentació, i per a iniciar l'explotació serà necessària la inspecció prèvia de les instal·lacions per part dels servicis tècnics de la Conselleria.  
Sisé  
Els organismes competents podran inspeccionar la marxa de les obres a realitzar, així com el funcionament de l'establiment, i el titular s'obliga a franquejar l'entrada als inspectors i tècnics corresponents.  
Seté  
L'incompliment de les normes que s'establixen ací se sancionarà administrativament d'acord amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.  
Huité  
Este establiment quedarà afecte el que s'establix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i ha de notificar als servicis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:  
a) Els canvis de titularitat, tant de les persones físiques o jurídiques com de les que en formen part.  
b) El cessament de l'activitat.  
c) Les ajudes públiques concedides a l'establiment, amb indicació de la finalitat.  
d) Els canvis de domicili o raó social, i del número d'identificació social.  
La present resolució no posa fi a la via administrativa i contra esta es pot interposar un recurs d'alçada davant del secretari autonòmic de la Conselleria d'Agricultura, Pesca i Alimentació, en el termini d'un mes comptador des del dia de la notificació d'esta resolució, d'acord amb les disposicions de l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 8 d'abril de 2009.- La directora general d'Empreses Agroalimentàries i Desenvolupament del Medi Rural: Amparo Montoro Blasco.